b'\n_START_ARTICLE_\nIstakhri\n_START_PARAGRAPH_\nIstakhri, eller under hans fulle navn Abul Qasim Ubaidullah ibn Abdullah ibn Khurdad-bih, var en betydningsfull geograf fra Persia (dagens Iran) fra siste halvdel av 1000-tallet._NEWLINE_Istakhri er bortimot ukjent bortsett fra hans verk. Han nevnes ikke i noen arabiske biografier, og det som vi vet om ham personlig var hans m\xc3\xb8te med Ibn Hawqal som blir omtalt i den sistnevntes bok. Hans verker ble uansett popul\xc3\xa6re, noe man kan se av mange tidlige utgaver, sitater og oversettelser som ofte avviker fra hverandre._NEWLINE_Blant hans verker finnes Al-masalik wa al-mamalik og al-Aqalim. Han skrev en gang ca. 977 blant annet om khazerene, et halvnomadisk tyrkisk folk fra Sentral-Asia. Hans omtale om khazerene er antatt \xc3\xa5 st\xc3\xb8tte seg p\xc3\xa5 et tapt verk av geografen el-Balkhi skrevet fra en gang rundt \xc3\xa5r 921. Istakhri st\xc3\xa5r ogs\xc3\xa5 bak den tidligste opptegnelse over vindm\xc3\xb8ller.'